રાત્રે ઊંઘ પૂરી ન થાય તો શરીર અને મન બંનેને નુકસાન થઈ શકે છેે. જોકે તમારા કામના પ્રકાર અને જીવનશૈલીના આધારે તમારી ઊંઘની જરૃરિયાત નક્કી થાય છે, તેથી દરેક વ્યક્તિ માટે ઊંઘના એકસરખા કલાકો ન હોઈ શકે. ઘણીવાર કેટલાક લોકો ઑફિસમાં પણ ઝપકી લેતાં જોવા મળશે. થાક ઉતારવા નાનકડી ઝપકી લો તો એ પાવરનેપ ગણી શકાય, પરંતુ આવી કટકે કટકે લીધેલી ઊંઘથી શરીરની જરૃરિયાત પૂરી થતી નથી. આદર્શ રીતે સાડા દસથી અગિયાર વાગ્યાની વચ્ચે સૂઈ જવું જોઈએ. જોકે આજની ફાસ્ટ લાઇફસ્ટાઇલમાં આ વાત શક્ય બની શકતી નથી. તમે રાત્રે મોડા સૂઈને સવારે મોડા ઊઠો છો ત્યારેે કલાકોની ગણતરી પ્રમાણે તમે પૂરતી ઊંઘ લોે છો, પરંતુ આવા સમયેે ઓવરઓલ સ્ફૂર્તિ નહીં, સુસ્તીનો અનુભવ થાય છે. આ માટે કેટલાક ઉપાયો એવા છે જે તમને દિવસભર તરોતાજા રાખશે.